На основу члана 32. Закона о јавним набавкама («Сл. Гласник РС» број 124/2012, 14/15), Правилникa о обавезним елементима конкурсне документације у поступцима јавних набавки («Сл. Гласник РС» број 29/13) и Одлуке председника општине Пријепоље о покретању поступка јавне набавке број 410-01/2015 од 16.02.2015. године, достављамо:

**ПОЗИВ ПОНУЂАЧИМА**

ЗА ПОДНОШЕЊЕ ПОНУДЕ У ПОСТУПКУ ЈАВНЕ НАБАВКЕ

Бр. ЈН 01/15

**1. Подаци о Наручиоцу:**

**-** Општина Пријепоље,

**-** Пријепоље, Трг братства и јединства 1,

**-** ПИБ 100809636,

**-** Матични број 06789919.

**1.2. ВРСТА ПОСТУПКА**

Поступак јавне набавке добара спроводи се у складу са Законом о јавним набавкама (,,Сл. гласник РС“, број 124/12, 14/15), Правилником о обавезним елементима конкурсне документације о поступцима јавне набавке и начину доказивања испуњености услова (,,Сл. гласник РС“, број 29/13) и Одлуком о покретању поступка број 410-01/2015 од 16.02.2015. године.

**1.3. ПРЕДМЕТ ЈАВНЕ НАБАВКЕ**

**Предмет јавне набавке :** Набавка добара – садница јабуке, шљиве, купине и малине-добра. Предмет јавне набавке је обликован по партијама, **и то:**

|  |  |
| --- | --- |
| **ПАРТИЈА** | **ВРСТА** |
| Партија 1 | Набавка 6.000 садница шљиве  Набавка 1800 садница јабуке |
| Партија 2 | Набавка 6.000 садница купине |
| Партија 3 | Набавка 80.000 садница малине |

Сваки понуђач може доставити понуде за једну, две или све три партије.

Наручилац , општина Пријепоље, позива све заинтересоване понуђаче да доставе понуду за јавну набавку добара – 6.000 садница шљиве и 1800 садница јабуке(ПАРТИЈА 1), набавку 6.000 садница купине(ПАРТИЈА 2) и набавку 80.000 садница малине (ПАРТИЈА 3) , под условима из овог позива и конкурсне документације за предметну јавну набавку.

1. Врста поступка јавне набавке: отворени поступак.

2. Предмет јавне набавке: Набавка добара – 6.000 садница шљиве и 1800 садница јабуке(ПАРТИЈА 1), набавку 6.000 садница купине(ПАРТИЈА 2) и набавку 80.000 садница малине (ПАРТИЈА 3)

3. Назив односно ознака из општег речника јавних набавки: 03451100 саднице

4. Право учешћа у поступку имају сва заинтересована правна и физичка лица која испуњавају обавезне услове из члана 75. став 1. Закона о јавним набавкама, и додатне услове који су у складу са чланом 76. став 2. Закона о јавним набавкама прецизирани конкурсном документацијом.

5. Доказивање испуњености обавезних услова из члана 75. став 1. и члана 76. Закона о јавним набавкама, понуђач доказује достављањем доказа који су у складу са законом прецизирани и наведени у конкурсној документацији за предметну јавну набавку.

6. Заинтересована лица могу извршити увид и преузети конкурсну документацију:

- лично у просторијама Општине Пријепоље, Трг братства и јединства број 1, 31300

Пријепоље, сваког радног дана од 08 до 15 часова.

- са Интернет адресе Портала Управе за јавне набавке: www.portal.ujn.gov.rs

- Интернет стране Наручиоца: http://www.opstinaprijepolje.rs/

- писменим захтевом наручиоцу за достављање поштом на адресу.

Адресa и интернет адресa државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, условима рада и сл:

Подаци о пореским обавезама се могу добити у Пореској управи, Министарства финансија и привреде.

Подаци о заштити животне средине се могу добити у Агенцији за заштиту животне средине и у Министарству енергетике, развоја и заштите животне средине.

Подаци о заштити при запошљавању и условима рада се могу добити у Министарству рада, запошљавања и социјалне политике.

Позив за подношење понуде није објављен на страном језику.

**1.4. НАЧИН ПОДНОШЕЊА ПОНУДЕ И РОК ЗА ПОДНОШЕЊЕ ПОНУДЕ ПОДНОШЕЊЕ ПОНУДЕ**

Понуде се припремају и подносе у складу са конкурсном документацијом и Законом о јавним набавкама (,,Сл. гласник РС”,бр. 124/12, 14/15):

Понуђач подноси понуду у затвореној коверти, затворену тако да сви листови понуда буду повезани јемствеником. На предњу страну коверте понуђач је дужан да стави пун назив, адресу и телефон понуђача, лица за контакт и са назнаком: **«Понуда за јавну набавку садница** (навести назив и број партије за коју се подноси понуда)**, по општем речнику набавки 03451100 саднице, ЈН бр. 01/2015, - НЕ ОТВАРАТИ» -** Општинска управа општине Пријепоље, Трг братства и јединства 1, 31300 Пријепоље.

Понуђач може да поднесе само једну понуду.

Понуде које се не доставе на назначен начин комисија Наручиоца неће разматрати, као ни понуде које стигну у оштећеној или незапечаћеној коверти.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

**РОК ЗА ПОДНОШЕЊЕ ПОНУДА -** понуђачи могу своје понуде **доставити до 25.03.2014. године до 12.00 часова.**

Ако је понуда поднета по истеку рока (датума и сата) одређеног у јавном позиву, сматраће се да није поднета благовремено. Све понуде које нису поднете благовремено, Наручилац ће, по окончању поступка отварања понуда, вратити неотворене Понуђачима, са назнаком да нису поднете благовремено. Незапечаћене понуде неће бити разматране.

Ако наручилац у року предвиђеном за подношење понуда измени или допуни конкурсну документацију, дужан је да без одлагања измене или допуне објави на Порталу јавних набавки и на својој интернет страници.

**Важност понуде је најкраће 30 дана од дана јавног отварања понуда.**

**1.5. МЕСТО, ВРЕМЕ И НАЧИН ОТВАРАЊА ПОНУДА**

Јавно отварање понуда биће одржано **25.03.2014. године у 12.15 часова**, на адреси:

Општина Пријепоље, Трг братства и јединства број 1, 31300 Пријепоље, сала за састанке Општинске управе, III спрат.

Благовремено приспеле понуде комисија ће отварати по редоследу приспећа. О поступку отварања понуда комисија наручиоца води записник који потписују председник и чланови комисије и присутни представници понуђача.

Понуђачу који је поднео понуду, а није присуствовао поступку отварања понуда, копија записника се доставља у року од три дана од дана отварања понуда.

**1.6. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ**

**ОТВАРАЊА ПОНУДА**

Пре почетка поступка јавног отварања понуда, представници понуђача који ће присуствовати поступку отварања понуда, дужни су да комисији наручиоца предају писано пуномоћје, којим ће доказати овлашћење за учешће у поступку јавног отварања понуда.

Додела уговора ће се извршити на основу критеријума „најнижа понуђена цена без ПДВ“. Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи рок важења понуде.

Одлука о додели уговора биће донета најкасније у року од 25 дана од дана отварања понуда. Наручилац задржава право да одустане од доделе уговора за предметну јавну набавку, уколико се измене околности под којима је покренут поступак јавне набавке, у случају пријема неисправних, неодговарајућих и неприхватљивих понуда .

**1.7. ЛИЦЕ ЗА КОНТАКТ**

Додатне информације могу се добити сваког радног дана у периоду од 08 до 14 часова на

тел. 033/710-085, или лично у просторијама наручиоца.

Особа за контакт: Александар Вујичић.